FORTH รายได้ธุรกิจโทรคมนาคมหด ฉุดกำไร Q2 ร่วง 26% จ่อปันผล 0.17 บ./หุ้น
FORTH รายได้ธุรกิจโทรคมนาคม-เทคโนโลยีลดลง ฉุดกำไร Q2/59 ร่วง 26% เหลือ 89.24 ลบ. จากปีก่อน 120.22 ลบ. ขณะที่ช่วง 6 เดือนแรกกำไรลดลง 6% มาที่ 195.60 ลบ. จากปีก่อนกำไร 208.83 ลบ. เตรียมจ่ายปันผล 0.17 บ./หุ้น XD วันที่ 26 ส.ค.59 กำหนดจ่ายปันผล 14 ก.ย.นี้
15 ส.ค. 2559

บริษัท ฟอร์ท คอร์ปอเรชั่น จำกัด (มหาชน) หรือ FORTH รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 89.24 ล้านบาท หรือมีกำไรสุทธิ 0.09 บาทต่อหุ้น ลดลง 26% จากช่วงเดียวกันของปีก่อนที่มีกำไรสุทธิ 120.22 ล้านบาท หรือมีกำไรสุทธิ 0.13 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากการลดลงของกำไรขั้นต้นจากธุรกิจโทรคมนาคมและธุรกิจเทคโนโลยี ส่งผลให้ภาพรวมของกลุ่มบริษัทมีกำไรสุทธิลดลง
อย่างไรก็ตามผลการดำเนินงานช่วง 6 เดือนแรกมีกำไรสุทธิ 195.60 ล้านบาท หรือ 0.20 บาทต่อหุ้น ลดลง 6% จากช่วงเดียวกันของปีก่อนที่มีกำไรสุทธิ 208.83 ล้านบาท หรือ 0.22 บาทต่อหุ้น
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 เป็นเงินสดจำนวน 0.17 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 ส.ค. 2559 และกำหนดจ่ายเงินปันผลในวันที่ 14 ก.ย. 2559